Llista i classifica les entitats que s'esmenten al text:
No podem continuar en aquesta direcció d'acceptació de la legalitat espanyola i submissió als seus tribunals partidistes, una línia que, amb l'excepció de la CUP i dels exiliats de tots els partits, sembla que ara siga la norma de comportament
Avui no hi haurà ple d’investidura, malgrat que s’havia anunciat que n’hi hauria. Amb això, el desconcert puja un esglaó més. El 21 de desembre semblava molt clar què farien els tres grups republicans després de guanyar les eleccions: restaurar el govern legítim i continuar avançant cap a la República que havíem votat els ciutadans. Però vuitanta-un dies després hem de constatar que no hi ha res clar.
Des del moment que la part més substancial del moviment independentista ha acceptat que un jutge puga decidir qui és president de la Generalitat i qui no ho és, en quines condicions es pot fer una sessió parlamentària i en quines no, la pèrdua d’autonomia del parlament català s’evidencia cada vegada amb més duresa. Primer es va renunciar a investir Carles Puigdemont. Ara es va pel camí d’acceptar que Jordi Sànchez tampoc no pot ser president. Qui serà el següent? On acabarà aquesta partida desconcertant? Acabarem posant el candidat que Mariano Rajoy, que només té quatre diputats al parlament, crega convenient? I després? Què farà aquest candidat? A cada amenaça judicial el govern reaccionarà acceptant la pressió i fent-la efectiva? Que els parlamentaris de Junts per Catalunya i ERC hagen acceptat aquest segrest de la democràcia i de l’assemblea parlamentària que representa el poble de Catalunya és un senyal molt preocupant del curs que segueixen les coses.
Generalitat : govern, Carles Puigdemont : polític, Jordi Sànchez : polític, Mariano Rajoy : polític, Junts per Catalunya : partit_polític, ERC : partit_polític, Catalunya : Entitat_Geopolítica, CUP : partit_polític